所有个欧元硬币个正面侪是相同个，标有硬币个面值，叫做共同面（common side），而硬币背面个图案就是由发行国自行设计（national side）。君主立宪制个国家通常侪会用渠拉君主个头像。其他国家就通常用渠拉国家个象征。譬如铸有西班牙国王头像个硬币勒除了西班牙以外个其他使用欧元个国家也是法定货币。欧元硬币一共有8种：2欧元、1欧元、50欧分、20欧分、10欧分、5欧分、2欧分搭1欧分。虽然1欧分搭2欧分个硬币一般不勒芬兰搭荷兰使用，但仍然是法定货币。